Rossiya oligarxlarining sanktsiya ostidagi yaxtalari qaerdaligi ma'lum bo'ldi

Sanktsiyalar ostida qolgan rossiyalik oligarxlarning yaxtalari Maldiv orollarida yashiringan. Bu haqda “Reuters” xabar berdi.
xabarga ko'ra, Maldiv orollarida rossiyaliklarga aloqador oltita yaxta joylashgan. Ulardan biri tadbirkor Andrey Melnichenkoning “Motor Yacht A” yaxtasi hisoblanadi. Kema sanktsiyalar ro'yxatida bo'lishi bilanoq joyni aniqlash tizimidan uzilgan. Mamlakat bosh prokurori Husayn Shamimning qayd etishicha, agar yaxta egalari mahalliy qonunlarni buzmagan bo'lsa, rasmiylar yaxtalarni musodara qila olmaydi.
Avvalroq Evropa Ittifoqi Rossiyaga qarshi beshinchi sanktsiyalar paketini qabul qilgandi. Shuningdek, AQSh Putinning farzandlariga qarshi sanktsiyalar kiritgandi.